钦定古今图书集成/明伦汇编/官常典/第633卷 > 崔振
## 钦定古今图书集成/明伦汇编/官常典/第633卷 > 崔振

按《魏书崔挺传》：“挺弟振，字延根，少有学行，居家孝友，
自中书学生为秘书中散，在内谨敕，为高祖所知。太
和二十年，转高阳内史。高祖南讨，征兼尚书左丞，留
京。振既才干被擢，当世以为荣。后改定职令，除太子
庶子。景明初，除长兼廷尉少卿，以明察称。正始初，除
龙骧将军、肆州刺史。在任有政绩。还朝，除河东太守。”
永平中，卒于郡，时年五十九。赠本将军、南兖州刺史，
谥曰定。振历官四十馀载，考课𢘆为称职，议者善之。